KOMISSION ASETUS (ETY) N:o 2082/91,
annettu 16 päivänä heinäkuuta 1991,
painaviksi ruhoiksi lihotettavien karitsojen määritelmän soveltamista koskevista yksityiskohtaisista säännöistä annetun asetuksen (ETY) N:o 2814/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1), sellaisena kuin se on viimeksi muutettuna asetuksella (ETY) N:o 1741/91(2), ja erityisesti sen 5 artiklan 9 kohdan,
ottaa huomioon painaviksi ruhoiksi lihotettavien karitsojen määritelmästä 12 päivänä joulukuuta 1989 annetun neuvoston asetuksen (ETY) N:o 3901/89(3) ja erityisesti sen 1 artiklan 2 kohdan,
sekä katsoo, että
painaviksi ruhoiksi lihotettavien karitsojen määritelmän soveltamista koskevat yksityiskohtaiset säännöt on annettu komission asetuksella (ETY) N:o 2814/90(4), sellaisena kuin se on viimeksi muutettuna asetuksella (ETY) N:o 361/91(5); asetuksen (ETY) N:o 2814/90 1 artiklassa annetaan sovellettavat säännökset, jos karitsoja lihotetaan vierotuksen jälkeen ja erityisesti, jos niitä lihotetaan palkkionsaajan tilan ulkopuolella; moitteettoman hallinnon vuoksi olisi säädettävä, että lihotuksen voi suorittaa ainoastaan yksi lihottaja asetuksen (ETY) N:o 3901/89 1 artiklassa tarkoitetun 45 päivän vähimmäisaikana, ja
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2814/90 seuraavasti.
Korvataan 2 artiklan 1 kohdan viimeisen alakohdan teksti seuraavasti:
"Lisäksi lihotuksen tapahtuessa palkkionsaajan tilan ulkopuolella lihotuksen voi suorittaa ainoastaan yksi lihottaja asetuksella (ETY) N:o 3901/89 säädetyn 45 päivän vähimmäisaikana. Tällöin on ensimmäisessä alakohdassa säädettyyn ilmoitukseen liitettävä lihotuslaitoksesta vastuullisen henkilön sitoumus myöntyä lihotustoimia koskeviin tarkastuksiin."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodesta 1992 maksettaviin palkkioihin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä heinäkuuta 1991.